b'\n_START_ARTICLE_\nStockholm City\n_START_PARAGRAPH_\nStockholm City (kutsuttiin usein vain nimell\xc3\xa4 City) oli ruotsalainen ilmaisjakelulehti. Lehti oli ruotsalaisen viestint\xc3\xa4yhti\xc3\xb6 Bonnierin omistuksessa ja ilmestyi Suur-Tukholman alueella. Se k\xc3\xa4sitteli p\xc3\xa4\xc3\xa4osin paikallisuutisia ja se oli yksi suurimmista Suur-Tukholman ilmaisjakelulehdist\xc3\xa4. Lehti lopetettiin vuonna 2011._NEWLINE_Stockholm City ilmestyi ensimm\xc3\xa4isen kerran vuoden 2002 lokakuussa. Vuoden 2006 alussa ilmaisjakelulehdell\xc3\xa4 oli noin 601\xc2\xa0000 lukijaa. Saman vuoden syyskuussa ilmoitettiin kahden sisarlehden, City G\xc3\xb6teborgin ja Sk\xc3\xa5nen alueella ilmestyv\xc3\xa4n City Malm\xc3\xb6 Lundin perustamisesta. Molemmista lehdist\xc3\xa4 kuitenkin luovuttiin vuonna 2007.'